Lars Borg skar altertavle for kirken omkring 1703. Av denne er bare deler bevart. Et panel med et relieff av korsfestelsen befinner seg i Norsk Folkemuseum, og et panel med et nattverdstablå er gjenbrukt i altertavlen i Nykirke i Snertingdal. Et par akantusvinger fra tavlen er i dagens Biri kirke, mens et par evangelistfigurer som antas å stamme fra tavlen, er i Nykirke.